LA ĈEFA DIFERENCO inter patento kaj aŭtorrajto (sola laŭleĝa rajto en Eŭropoj, kun la kopirajto, kiu aplikiĝas al programo kiel tia) estas ke la patento starigas monopolon pri ekspluatado de ideo, kie la aŭtorrajto donas proprieton pri la esprimo de ideo. Sub la reĝimo de la aŭtorrajto, ĉiu povas programi siamaniere elementon trovitan en alia programo (kondiĉe ke li ne kopias la precizan kodon uzatan en la programo per kiu li inspiriĝas) ; sub la reĝimo de la patentoj, ĉiu programo devas eviti ĉion kio povus esti patentigita, kaj, principe, ĉiu persono riskas vidi kabineton de advokatoj postuli de li pagojn sub minaco de jura proceso. Oni imagu la kaprompiĝon, kiam dekmiloj da patentoj ĉiujare stariĝas pri konceptoj tiel elementaj kiel la « duobla klako ».